Bernard Lonergan
<s>Bernard Lonergan (Buckingham, 17. 12. 1904. – Pickering, 26. 11. 1984), kanadski filozof, teolog, svećenik, isusovac, autor i profesor, jedan od najistaknutijih predstavnika katoličke teologije i filozofije 20. vijeka.</s>

<s>Biografija</s>

<s>Lonergan je rođen 1904. u Buckinghamu, bivšem kanadskom gradu u Quebecu (danas dio grada Gatineaua).</s><s>Njegov otac Gerald bio je irskog porijekla i radio je kao geodet na kartiranju zapadne Kanade, a majka Josephine domaćica iz porodice engleskih korijena.</s><s>Osim Bernarda, roditelji su mu imali još dva sina, Gregoryja i Marka.</s><s>Godine 1918. trinaestogodišnji Bernard upisao se na Koledž Loyola, isusovačku školu u Montrealu.</s><s>Intelektualnim standardima svoje srednje škole i katoličkim obrazovanjem općenito nije bio zadovoljan, ali nastavio je vjersko školovanje i 1922. priključio se isusovačkom redu.</s><s>Do 1926. služio je kao novak u ontarijskom Guelphu, a potom se upisao na Koledž Heythrop pri Univerzitetu u Londonu.</s><s>Iako je respektirao kompetentnost i iskrenost svojih profesora na Heythropu, bio je duboko nezadovoljan prevladavajućom suarezijanskom filozofijom.</s><s>Uz studij skolastičke filozofije na Heythropu, Lonergan je također pohađao predavanja jezika i matematike na Univerzitetu u Londonu.</s><s>U rodnu Kanadu vratio se 1930. i tri godine proveo je kao predavač na Koledžu Loyola, a zatim je otišao u Rim i četiri godine izučavao teologiju na Papinskom univerzitetu Gregoriana.</s><s>Tokom 1937. i 1938. prošao je završni tečaj za isusovca u francuskom Amiensu.</s>

<s>Lonerganovi interesi i intelektualni utjecaji za vrijeme školovanja bitno su varirali.</s><s>Prilikom obuke u Guelphu proučavao je grčki, latinski i francuski jezik, retoriku i matematiku.</s><s>Njegovi udžbenici na Heythropu bili su uglavnom skolastički priručnici njemačkog porijekla i suarezijanske naravi.</s><s>Njegovi rani radovi na Heythropu odražavaju interes za epistemologijom, a primjetan je i utjecaj Newmanove Gramatike pristanka () koju je pročitao nekoliko puta.</s><s>Predmeti zanimanja na Univerzitetu u Londonu ponovo su grčki, latinski i francuski jezik, te osobito matematika.</s><s>Za vrijeme rada na Koledžu Loyola predavao je (infinitezimalni račun, analitičku geometriju i mehaniku, te proučavao djela Platona, Augustina, Johna Alexandera Stewarta i Christophera Dawsona.</s><s>Posebno utjecajna bila je Dawsonova knjiga Vrijeme bogova () koja je rezultirala pomakom u njegovom razmišljanju od normativnog i klasicističkog do antropološkog poimanja kulture.</s><s>Dok je boravio u Rimu, upoznao se s transcendentalnim tomizmom Josepha Maréchala što je predstavljalo osvježenje naspram ranijih iskustava sa skolastičkim priručnicima i odigralo je važnu ulogu na Lonerganov intelektualni razvoj.</s><s>U ovo doba Lonergan je također aktivno proučavao i kulturu, filozofiju historije, sociologiju, politiku i ekonomiju, te je otpočeo planove za temeljitom obnovom katoličkih studija.</s><s>Ovi planovi privremeno su stavljeni na čekanje dok je pripremao doktorat na Gregoriani, fokusiravši se na Tomu Akvinskog.</s>

<s>U maju 1940. godine, svega dva dana prije zakazane obrane doktorske disertacije, Lonergan zbog izbijanja Drugog svjetskog rata napušta Italiju i vraća se u Kanadu, te počinje predavati teologiju na isusovačkom koledžu Immaculée-Conception u Montrealu.</s><s>Pet godina kasnije prelazi na Institut Thomas More i radi kao predavač do 1946. godine.</s><s>Krajem decembra iste godine konačno je obranio disertaciju, uz specijalnu ispitnu komisiju sazvanu u Montrealu.</s><s>Od 1947. do 1953. predavao je teologiju na Koledžu Regis u Torontu, a sljedećih jedanaest godina radi kao profesor na Papinskom univerzitetu Gregoriana u Rimu.</s><s>Posljednjih godina u Italiji predavao je trojstvo i kristologiju, te sastavio važne udžbenike na te teme.</s><s>Godine 1964. dijagnoziran mu je rak pluća zbog čega se ponovo vratio u Kanadu zbog liječenja i ostao raditi kao profesor na Koledžu Regis od 1965. do 1975. godine.</s><s>Zbog zdravstvenog stanja njegove profesorske aktivnosti bile su reducirane tako da je većinu vremena posvetio istraživanju i pisanju.</s><s>U međuvremenu je predavao i na Univerzitetu Harvard (1971–1972), a zadnja akademska pozicija bila mu je posao gostujućeg profesora na Koledžu Boston od 1975. do 1978. godine.</s><s>Preminuo je u isusovačkoj ambulanti u Pickeringu 1984. i sahranjen je u Guelphu.</s><s>Velik broj njegovih eseja i osvrta publiciran je u zbirkama nakon njegove smrti, a dio 2010-ih još nije bio objavljen.</s>

<s>Opus 
 Insight: A Study of Human Understanding, London; New York; Toronto: Longman, 1957; 5. izd.</s><s>1992, Toronto: University of Toronto Press, 
 Collection: Papers by Bernard Lonergan (urednik: Frederick E. Crowe), London: Darton, Longman & Todd, 1967; 2. izd.</s><s>1988, Toronto: University of Toronto Press, 
 Verbum: Word and Idea in Aquinas (urednik: David B. Burrell), Notre Dame, Indiana: University of Notre Dame Press, 1967, 
 Grace and Freedom: Operative Grace in the Thought of St.</s><s>Thomas Aquinas (urednik: J. Patout Burns, predgovor: Frederick E. Crowe), London; New York: Darton, Longman & Todd; Herder & Herder, 1971, 
 Method in Theology, London: Darton, Longman & Todd, 1972, 
 A Second Collection: Papers by Bernard J. F. Lonergan (urednici: William F. J. Ryan i Bernard J. Tyrrell), London: Darton, Longman & Todd, 1974, 
 A Third Collection: Papers by Bernard J. F. Lonergan (urednik: Frederick E. Crowe), New York; London: Paulist Press; Chapman, 1985, 
 Understanding and Being: The Halifax Lectures on Insight (urednici: Etrzabeth A. Moreltr i Mark D. Moreltr), Toronto; Buffalo: University of Toronto Press, 1990, 
 Topics in Education: The Cincinnati Lectures of 1959 on the Philosophy of Education (urednici: Robert M. Doran i Frederick E. Crowe), Toronto: University of Toronto Press, 1993, 
 Philosophical and Theological Papers, 1958-1964 (urednici: Robert C. Croken, Frederick E. Crowe i Robert M. Doran), Toronto: University of Toronto Press, 1996, 
 For a New Political Economy (urednik: Philip J. McShane), Toronto: University of Toronto Press, 1998, 
 Macroeconomic Dynamics: An Essay in Circulation Analysis (urednici: Frederick G. Lawrence, Patrick H. Byrne i Charles C. Hefling), Toronto: University of Toronto Press, 1999, 
 Phenomenology and Logic (urednik: Philip J. McShane), Toronto: University of Toronto Press, 2001, 
 The Ontological and Psychological Constitution of Christ (latinski izvornik: De constitutione Christi ontologica et psychologica, preveo: Michael G. Shields), Toronto: University of Toronto Press, 2002 [1964], 
 Philosophical and Theological Papers, 1965-1980 (urednici: Robert C. Croken i Robert M. Doran), Toronto: University of Toronto Press, 2004, 
 Shorter Papers (urednici: Robert C. Croken, Robert M. Doran i H. Daniel Monsour), Toronto; Buffalo: University of Toronto Press, 2007, 
 The Triune God: Systematics (latinski izvornik: De Deo Trino II: Pars Systematica, preveo: Michael G. Shields, urednici: Robert M. Doran i H. Daniel Monsour), Toronto; Buffalo: University of Toronto Press, 2007 [1964], 
 The Triune God: Doctrines (latinski izvornik: De Deo Trino I: Pars Dogmatica, preveo: Michael G. Shields, urednici: Robert M. Doran i H. Daniel Monsour), Toronto; Buffalo: University of Toronto Press, 2009 [1964], 
 Early Works on Theological Method 1 (urednici: Robert M. Doran i Robert C. Croken), Toronto; Buffalo: University of Toronto Press, 2010, 
 Early Latin Theology (preveo: Michael G. Shields, urednici: Robert M. Doran i H. Daniel Monsour), Toronto: University of Toronto Press, 2011, 
 Early Works on Theological Method 2 (preveo: Michael G. Shields, urednici: Robert M. Doran i H. Daniel Monsour), Toronto: University of Toronto Press, 2013, 
 Early Works on Theological Method 3 (preveo: Michael G. Shields, urednici: Robert M. Doran i H. Daniel Monsour), Toronto: University of Toronto Press, 2013,</s>

<s>Literatura</s>

<s>Vanjske veze 
  Službene stranice Bernarda Lonergana
  The Lonergan Research Institute, Regis College
  Lonergan Institute, Boston College
  Lonergan, Bernard Joseph Francis (1904–84), Routledge Encyclopedia of Philosophy
  Bernard Joseph Francis Lonergan, The Canadian Encyclopedia
  Bernard J. F. Lonergan (1904-1984), Boston Collaborative Encyclopedia of Western Theology</s>

<s>Kanadski filozofi
Kanadski teolozi
Kanadski katolički svećenici
Kršćanski filozofi
Katolički teolozi
Isusovci</s>

